170.140 - Urden da gestiun dal cussegl grond (UGCG)    170.140   Urden da gestiun dal cussegl grond (UGCG)  dals 08-12-2005 (versiun dals 01-08-2019)  Il cussegl grond dal chantun Grischun1),  sa basond sin l'art. 32 al. 1 da la constituziun chantunala2) e sin l'art. 69 da la lescha  davart il cussegl grond3), suenter  avair  gì  invista  dal  rapport  da  la  conferenza  da  las  presidentas  e  dals   presidents dals 19 da settember 2005,  concluda:  1. En general  Art.  1 Sessiuns 1. dumber e durada  1 Il cussegl grond sa raduna a las suandantas sessiuns: a) il  glindesdi  suenter  la  segunda  dumengia  dal  mais  da  favrer  (sessiun  da   favrer); b) il glindesdi suenter la terza dumengia dal mais d'avrigl (sessiun d'avrigl); c) il glindesdi suenter la segunda dumengia dal mais da zercladur (sessiun da    zercladur); d) la mesemna suenter la quarta dumengia dal mais d'avust (sessiun d'avust); e) il glindesdi suenter la terza dumengia dal mais d'october (sessiun d'october); f) il  glindesdi suenter l'emprima dumengia dal mais da december (sessiun da   december). 2 Areguard las averturas da las sessiuns po la conferenza da las presidentas e dals   presidents divergiar dals dis da l'emna che vegnan numnads en l'alinea 1, sche la   chargia da lavur pretenda quai. 3 Il cussegl grond sa raduna per regla trais dis.  1) PCG 2005/2006, 818 2) DG 110.100 3) DG 170.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/170.100/rm   170.140    4 Il  termin d'avertura da las sessiuns vegn mintgamai  publitgà dal  secretariat  dal   cussegl grond en il fegl uffizial dal chantun. 5 Ad  eventualas  ulteriuras  sessiuns  vegn  il  cussegl  grond  convocà  a  norma  da  l'artitgel 6 alinea 2 da la lescha davart il cussegl grond1). 6 Fatschentas betg liquidadas vegnan transferidas sin la glista da fatschentas da la   proxima sessiun.  Art.  2 2. desister e spustar 1 Sch'igl  èn avant maun per ina sessiun mo paucas fatschentas betg urgentas,  po   vegnir desistì da convocar il cussegl grond. 2 En cas che firads crodan en ina sessiun, po la sessiun vegnir spustada sin ina data  anteriura  u  posteriura  d'ina  emna,  sche  quai  è  necessari  pervia  da  la  glista  da   fatschentas.  Art.  3 3. nunparticipaziun 1 La nunparticipaziun ad ina sessiun sto vegnir annunziada a temp a la cumissiun   regiunala,  per  ordinari  il  pli  tard duas  emnas avant  che  la  sessiun  cumenza.  La  cumissiun regiunala communitgescha a la chanzlia chantunala la participaziun da  suppleantas  u da suppleants  il  pli  tard il  venderdi avant l'avertura  da la  sessiun.   Resalvads restan cas spezials. *  Art.  4 4. consegna dals documents 1 Il secretariat dal cussegl grond furnescha almain 20 dis avant la sesida d'avertura  las  missivas  ed  eventuals  ulteriurs  documents  a  las  commembras  ed  als  commembers dal cussegl grond ed a las suppleantas ed als suppleants. Resalvads  restan cas urgents, per ils quals ina consegna dals documents entaifer quest termin   n'è betg pussaivla.  Art.  5 5. avertura 1 La sessiun d'avust suenter la renovaziun totala dal cussegl grond vegn averta da la  pli  veglia  da  las  commembras  preschentas  u  dal  pli  vegl  dals  commembers  preschents ch'èn il  pli  ditg en uffizi,  las ulteriuras sessiuns vegnan avertas da la   presidenta u dal president dal cussegl grond.  Art.  6 Procedura electorala dal presidi dal cussegl grond 1 L'elecziun dal  presidi dal cussegl  grond succeda en scrit  e  cun scrutini  en acts  electorals separads tenor il princip da la maioritad absoluta. Per eruir la maioritad   absoluta na vegnan vuschs vidas e nunvalaivlas betg en consideraziun.  1) DG 170.100  2    https://www.gr-lex.gr.ch/data/170.100/rm    170.140   2 Ils  emprims  dus  scrutinis  èn  dal  tuttafatg  libers.  Per  il  terz  scrutini  restan  en  l'elecziun mo las duas candidatas u ils dus candidats cun il dumber da vuschs il pli   aut. Vuschs a favur d'autras candidatas u d'auters candidats èn nunvalaivlas. En cas  da paritad da las vuschs decida la sort.  Art.  7 Saramentaziun ed empermischun d'uffizi 1 La formulaziun dal sarament sa cloma: "Vus, sco presidenta elegida respectivamain  sco president elegì dal cussegl grond (sco commembras elegidas respectivamain sco  commembers  elegids  dal  cussegl  grond)  engirais  avant  Dieu  d'ademplir  tut  las  obligaziuns da Voss uffizi tenor meglier savair e pudair". Il sarament vegn fatg cun  repeter ils pleds: "Jau engir". 2 La  formulaziun  da  l'empermischun  sa  cloma:  "Vus,  sco  presidenta  elegida  respectivamain sco president  elegì  dal  cussegl  grond (sco  commembras elegidas  respectivamain  sco  commembers  elegids  dal  cussegl  grond)  empermettais  d'ademplir  tut  las  obligaziuns  da  Voss  uffizi  tenor  meglier  savair  e  pudair".  L'empermischun vegn fatga cun repeter ils pleds: "Jau empermet".  Art.  8 Festa da la presidenta u dal president dal cussegl grond 1 La festa per l'elecziun da la presidenta u dal president dal cussegl grond ha lieu  l'ultim di da la sessiun d'avust. 2 Il  chantun sa  participescha cun ina contribuziun commensurada als  custs  da la   festa. 3 L'autezza da la contribuziun vegn fixada periodicamain da la conferenza da las  presidentas e dals presidents.   3     170.140    2. Organisaziun  2.1. PRESIDI  Art.  9 Cumpetenzas 1 La presidenta u il president respectivamain sco substituziun la vicepresidenta u il   vicepresident ha en spezial las suandantas incumbensas e cumpetenzas: a) manar  las  tractativas  dal  cussegl  grond,  exequir  la  polizia  da  sesida  e    survegliar l'observanza da la lescha davart il cussegl grond1) sco er da l'urden  da gestiun;  b) suttascriver ensemen cun la chanceliera u cun il  chancelier ils conclus che   sortan dal cussegl grond;  c) survegliar ils servetschs dal cussegl grond; d) convocar e manar la conferenza da las presidentas e dals presidents; e) represchentar il cussegl grond vers anora.  Art.  10 Dumbravuschs 1 Las  dumbravuschs  ed  ils  dumbravuschs  mainan  las  glistas  da  preschientscha  e  dumbran las vuschs tar votaziuns en il sectur assegnà ad ellas ed ad els.  2.2. CONFERENZA DA LAS PRESIDENTAS E DALS  PRESIDENTS  Art.  11 Organisaziun, procedura e cumpetenzas 1 La conferenza dals presidents sa raduna sin invit e sut il presidi da la presidenta u  dal president dal cussegl grond uschè savens sco che las fatschentas pretendan quai. 2 La chanceliera u il chancelier e la manadra u il manader dal secretariat dal cussegl  grond prendan part da las sesidas cun vuschs consultativas. 3 En cas da paritad da las vuschs ha la u il parsura il dretg da la decisiun da tagl. Dal  rest regla la conferenza independentamain la procedura tar votaziuns. 4 La conferenza da las presidentas e dals presidents è spezialmain cumpetenta per: a) coordinar la lavur dal cussegl grond,  en spezial  garantir  la collavuraziun e   l'infurmaziun da las cumissiuns; b) assegnar fatschentas a cumissiuns per las preparar; c) coordinar la correspundenza tranter il cussegl grond e la regenza; d) fixar la glista da tractandas; e) fixar las uras e la durada da las sesidas; f) decider davart spustar ina sessiun sin ina data anteriura u posteriura; g) decider davart la renunzia ad ina sessiun;  1) DG 170.100  4    https://www.gr-lex.gr.ch/data/170.100/rm    170.140   h) fixar il termin e la durada da sessiuns extraordinarias; i) * fixar  la  clav  da  repartiziun,  tenor  la  quala  ils  mandats,  ils  presidis  ed  ils   vicepresidis  en  las  cumissiuns  vegnan repartids  sin  las  fracziuns  durant  la  perioda d'uffizi;  j) far  propostas  al  cussegl  grond –  sin  proposta  da  las  fracziuns  –  areguard  l'elecziun  da  las  commembras  e  dals  commembers  sco  er  areguard  la  grondezza da las cumissiuns permanentas e temporaras;  k) eleger las cumissiuns predeliberantas en cas urgents; l) cumplettar en cas urgents cumissiuns predeliberantas gia elegidas; m) fixar il turnus tranter las fracziuns per nominar il presidi dal cussegl grond; n) far propostas al cussegl grond davart la decleraziun d'urgenza da dumondas; o) dar liber credits a las cumissiuns per expensas extraordinarias; p) examinar  formalmain  las  intervenziuns  parlamentaras  sco  er  lur  eventuala   assegnaziun ad in organ dal cussegl grond; q) decider davart dumondas d'infurmaziun e dumondas da prender invista da las   actas  da  vart  da  las  commembras  e  dals  commembers  dal  cussegl  grond  suenter avair consultà la regenza;  r) eleger trais dumbravuschs; s) convocar dumbravuschs spezials per exequir elecziuns; t) exequir occurrenzas spezialas dal cussegl grond; u) * preparar las elecziuns tenor l'artitgel 57 da la lescha1), nun ch'ina cumissiun   saja cumpetenta; v) ulteriuras fatschentas ch'il cussegl grond assegna ad ella.  2.3. FRACZIUNS  Art.  12 Constituziun 1 Las fracziuns sa constitueschan sezzas. Ellas ston communitgar en scrit ils nums da  la presidenta u dal president e da la vicepresidenta u dal vicepresident.  2.4. CUMISSIUNS  2.4.1. En general  Art.  13 Convocaziun ed organisaziun 1 Las  cumissiuns  vegnan  convocadas  da  la  presidenta  u  dal  president  da  la  cumissiun. Ultra da quai po in quart da las commembras e dals commembers da la  cumissiun pretender la convocaziun d'ina sesida.  1) DG 170.100   5   https://www.gr-lex.gr.ch/data/170.100/rm   170.140    2 Las  cumissiuns  elegian  ina  vicepresidenta  u  in  vicepresident  or  da  lur  ravugl.   Questa persuna surpiglia las incumbensas da la presidenta u dal president en cas   d'impediment. 3 Las cumissiuns reglan independentamain il decurs da lur tractativas.  Art.  14 Abilitad da decider e votaziuns 1 Las cumissiuns èn ablas  da decider,  sche dus terzs  da las  commembras e  dals  commembers èn preschents. 2 La votaziun succeda avertamain. En cas da paritad da las vuschs dat la presidenta u   il president la decisiun da tagl. 3 Las commembras ed ils commembers da la cumissiun èn obligads da votar tar las   tractativas da las cumissiuns.  Art.  15 Secretariat e protocol 1 La direcziun dal secretariat e dal protocol per las cumissiuns è l'incumbensa dal   secretariat dal cussegl grond, uschenavant che la lescha u l'ordinaziun na prevesan  nagut auter. 2 Las cumissiuns fixeschan sezzas quant detaglià ch'il protocol duai esser; la regla è   il  protocol da decisiuns.  Protocols davart  tractativas da cumissiuns che n'èn betg  suttamess al secret d'uffizi survegnan: a) las participantas ed ils participants da la sesida; b) las commembras ed ils commembers da la cumissiun; c) las commembras ed ils commembers da la conferenza da las presidentas e dals   presidents; d) la regenza e la chanceliera u il chancelier; e) ulteriuras commembras ed ulteriurs commembers dal cussegl grond che han   interess; f) las  dretgiras  chantunalas,  uschenavant  che  lur  champ  d'incumbensas  è   cumpiglià. 3 Protocols  davart  la  predeliberaziun  da  fatschentas  dal  cussegl  grond survegnan  ultra  da  quai  tut  las  commembras  e  tut  ils  commembers  dal  cussegl  grond,   uschenavant ch'il secret d'uffizi n'impedescha betg quai. 4 Protocols davart las tractativas da cumissiuns ch'èn suttamessas al secret d'uffizi   survegnan mo las commembras ed ils commembers da la cumissiun, la regenza e,   uschenavant che lur champ d'incumbensas è cumpiglià, las dretgiras chantunalas.  Art.  16 Publicitad ed infurmaziun 1 Las sesidas da cumissiun n'èn betg publicas. * 2 Tras ina pledadra u tras in pledader che las cumissiuns nomineschan, orienteschan  ellas la publicitad davart il decurs da las tractativas da cumissiuns, sche questas èn  da grond interess general.  6       170.140   Art.  17 Cooperaziun da la regenza 1 Las cumissiuns èn autorisadas d'envidar a lur sesidas commembras u commembers  da la regenza per dar scleriments. 2 Sche cumissiuns vegnan a novas enconuschientschas u propostas, dattan ellas –  avant che terminar lur tractativas – la pussaivladad a la regenza da prender posiziun.  Art.  18 Rapport 1 La presidenta u il president da la cumissiun rapporta en il cussegl grond, sche la   cumissiun na decida nagut auter.  2.4.2. Cumissiuns permanentas  Art.  19 Nominaziun e geners 1 Il cussegl grond ha las suandantas cumissiuns permanentas: a) la cumissiun da gestiun; b) la cumissiun da redacziun; c) la cumissiun per politica da stadi e strategia; d) la cumissiun per giustia e segirezza; e) la cumissiun per furmaziun e cultura; f) la cumissiun per sanadad e fatgs socials; g) la cumissiun per ambient, traffic ed energia; h) la cumissiun per economia e taxas. 2 El po nominar ulteriuras cumissiuns permanentas ed abolir cumissiuns existentas. 3 Sch'ina commembra u in commember d'ina cumissiun permanenta manca adina, fa  il cussegl grond in'elecziun substitutiva per il rest da la perioda d'uffizi.  Art.  20 Incumbensas 1 A las  cumissiuns  permanentas  tenor  l'artitgel  19  alinea  1  litera  c  –  h  vegnan  assegnads secturs spezials da la conferenza da las presidentas e dals presidents. Ellas   han las suandantas incumbensas: a) exequir funcziuns d'iniziativa parlamentara en lur sectur; b) predeliberar  las  fatschentas  assegnadas  ad  ellas  da  la  conferenza  da  las   presidentas e dals presidents per mauns dal cussegl grond; c) sa  coordinar  cun  las  cumissiuns  ch'elavuran  las  medemas  dumondas  u   dumondas sumegliantas.  Art.  21 Cumissiun per politica da stadi e strategia 1 La cumissiun per politica da stadi e strategia è cumpetenta per l'elavuraziun da las  finamiras e dals princips politics surordinads dal cussegl grond.   7     170.140    2 Ella predeliberescha las planisaziuns a termin mesaun dal champ d'incumbensas e   da finanzas ch'èn suttamessas da la regenza e procura per la coordinaziun da las  planisaziuns. 3 Ella  controllescha  las  planisaziuns  a  termin  mesaun dal  cussegl  grond e  da  la   regenza areguard l'adempliment da las finamiras fixadas ed areguard l'efficacitad da  las mesiras ed è cumpetenta per far rapports e per proponer mesiras da correctura.  Art.  22 Cumissiun da gestiun 1. grondezza, incumbensas e cumpetenzas  1 La cumissiun da gestiun consista da 13 commembras e commembers. 2 La cumissiun da gestiun sco instanza per controllar l'administraziun: a) surveglia  la  gestiun  da  l'administraziun  chantunala  e  da  las  instituziuns   incaricadas cun incumbensas chantunalas; b) s'infurmescha  posteriuramain  davart  l'activitad  administrativa  e  davart   l'andament da las fatschentas sco er davart las lavurs currentas; c) * predeliberescha ulteriurs rapports per mauns dal cussegl grond; d) examinescha il stadi dal tractament da las incumbensas acceptadas e propona   eventualmain al cussegl grond da stritgar las intervenziuns; e) surveglia,  sch'igl  è  vegnì  tegnì  quint  da  sias  remartgas  fatgas  en anteriurs   rapports da gestiun; f) instruescha – en il senn da l'artitgel 56 da la lescha davart il cussegl grond 1) –   recurs da surveglianza cunter la regenza drizzads al cussegl grond. 3 La cumissiun da gestiun sco instanza per controllar las finanzas: a) surveglia tut las finanzas dal chantun e s'occupa dal svilup da quellas a vista   pli lunga; b) * examinescha il  preventiv,  las  dumondas  da credits  posteriurs  ed il  rapport    annual; c) examinescha en  il  rom da la  surveglianza  suprema ils  rapports  da gestiun   respectivamain  ils  quints  annuals  d'instituts  autonoms  da  dretg  public  e  d'autras instituziuns che survegnan contribuziuns considerablas dal chantun;  d) fa in cunrapport tar il plan da finanzas; e) * … 4 La cumissiun da gestiun po ultra da quai: a) * … b) examinar projects e fatschentas cun consequenzas finanzialas che ston vegnir   predeliberads  d'autras  cumissiuns  e  medemamain  far  propostas  al  cussegl  grond.  Il cussegl grond po delegar ulteriuras incumbensas a la cumissiun da gestiun. 5 Disposiziuns e decisiuns da la regenza, dals departaments e dals posts da servetsch  na pon ni vegnir abolidas ni vegnir midadas da la cumissiun da gestiun.  1) DG 170.100  8    https://www.gr-lex.gr.ch/data/170.100/rm    170.140   Art.  23 2. criteris da controlla 1 La cumissiun da gestiun: a) fa adatg che l'administraziun saja confurma al dretg ed a l'urden; b) examinescha l'efficacitad da l'administraziun chantunala sco er da lur mesiras   e  verifitgescha  en  quest  connex  la  necessitad  da  leschas  e  d'incumbensas  existentas;  c) fa  stim  che  las  incumbensas  vegnian  ademplidas  en  moda  adequata  ed  economica e che l'andament da l'administraziun saja effizient;  d) controllescha, sche las decisiuns vegnan prendidas confurm a las cumpetenzas  e sch'i dat avunda controllas entaifer l'administraziun.  Art.  24 3. controlla chantunala da finanzas * 1 La controlla  chantunala  da  finanzas stat  en contact  direct  cun  la  cumissiun  da  gestiun. A la cumissiun da gestiun dat ella mintga infurmaziun che serva ad exequir  la surveglianza suprema.  Art.  25 4. rapport e protocols 1 Davart sia activitad fa la cumissiun da gestiun annualmain in rapport cun propostas  al cussegl grond. 2 Davart fatschentas spezialmain impurtantas orientescha la cumissiun da gestiun il  cussegl grond durant l'onn e fa eventualmain propostas. 3 La conferenza dals presidents, las commembras ed ils commembers da la regenza,   il  secretariat  dal  cussegl  grond  e  la  chanzlia  chantunala  survegnan  per  lur  infurmaziun ina glista da tractandas da la sesida da la cumissiun generala. 4 Cun agid d'extracts dals protocols vegnan infurmads la regenza davart decisiuns da  princip da la cumissiun da gestiun e las singulas scheffas u ils singuls schefs dals  departaments  davart  fatschentas  impurtantas  da  lur  departament  ch'èn  vegnidas  tractadas.  Art.  26 Cumissiun per giustia e segirezza 1. grondezza, incumbensas e cumpetenzas  1 La cumissiun per giustia e segirezza controllescha e surveglia la gestiun da las  dretgiras chantunalas sco er da las cumissiuns da surveglianza per las notaras e per  ils notars e per las advocatas e per ils advocats e predeliberescha lur rapports da   gestiun. Ella consista dad 11 commembras e commembers. 2 Per  mauns  dal  cussegl  grond  predeliberescha  ella  cunzunt  las  suandantas  fatschentas: a) dumondas da grazia; b) verificaziun da las elecziuns da la regenza;   9     170.140    c) recurs al cussegl grond en il senn da l'artitgel 52 da la lescha davart il cussegl  grond1);  d) recurs concernent la surveglianza giudiziala en il senn da l'artitgel 56 da la   lescha davart il cussegl grond;  e) ulteriuras fatschentas da ses sectur spezial assegnadas ad ella. 3 Ella prenda posiziun davart tut ils rapports e projects che pertutgan la giustia e po  far propostas al cussegl grond. 4 Ella prenda posiziun davart dumondas da stgaffir plazzas e da transfurmar plazzas,   uschenavant che quellas pertutgan las dretgiras chantunalas sco er las cumissiuns da  surveglianza davart las notaras ed ils notars e davart las advocatas ed ils advocats.   Per mauns da la cumissiun da gestiun prenda ella posiziun davart credits posteriurs,  uschenavant che quels pertutgan las dretgiras chantunalas sco er las cumissiuns da  surveglianza davart las notaras ed ils notars e davart las advocatas ed ils advocats. * 5 Ella decida davart recurs cunter las elecziuns da la regenza. 6 Ella prepara las elecziuns en la dretgira chantunala ed en la dretgira administrativa  sco er en l'autoritad da mediaziun per dumondas d'egualitad en il senn da la lescha  davart l'organisaziun giudiziala2). *  Art.  27 2. rapport e protocols 1 La cumissiun per giustia e segirezza fa annualmain in rapport da sia activitad cun  propostas al cussegl grond. 2 Davart fatschentas impurtantas orientescha la cumissiun per giustia e segirezza il  cussegl grond durant l'onn e fa eventualmain propostas. 3 La cumissiun per  giustia  e  segirezza po infurmar ils  posts  pertutgads cun agid  d'extracts dals protocols davart fatschentas tractadas impurtantas.  Art.  28 Cumissiun da redacziun 1 La cumissiun da redacziun consista da quatter commembras e commembers. 2 Ad ella appartegnan ultra da quai d'uffizi la presidenta u il president dal cussegl   grond e la vicepresidenta u il vicepresident dal cussegl grond. 3 La presidenta u il president dal cussegl grond maina las sesidas, da las qualas er las   protocollistas ed ils protocollists fan part. 4 La cumissiun da redacziun ha l'incumbensa da: a) controllar ils protocols da decisiuns ed ils protocols verbals da las sesidas dal   cussegl grond e decider definitivamain davart propostas da modificaziun en il  senn dals artitgels 35 e 36;  b) repassar redacziunalmain ils protocols, ils conclus ed ils relaschs; c) approvar ils protocols; d) approvar l'explicaziun al pievel.  1) DG 170.100 2) DG 173.000  10    https://www.gr-lex.gr.ch/data/173.000/rm https://www.gr-lex.gr.ch/data/170.100/rm    170.140   5 La  cumissiun  da  redacziun  po  –  per  sclerir  fatgs  dispitaivels  –  envidar  commembers  dal  cussegl  e  da  la  regenza  sco  er  collavuraturs  cumpetents  dal   departament a lur sesidas.  2.4.3. Cumissiuns temporaras  Art.  29 Cumissiuns predeliberantas 1 Sin proposta da la conferenza da las presidentas e dals presidents elegia il cussegl   grond las cumissiuns predeliberantas. Il liber dretg da far propostas or dal ravugl dal  cussegl grond resta garantì.  Art.  30 Cumissiun d'inquisiziun parlamentara 1 Las disposiziuns pli detagliadas davart l'organisaziun da la cumissiun d'inquisiziun  e davart l'execuziun da l'inquisiziun vegnan relaschadas dal cussegl grond en il rom  dal conclus da nominaziun. Il cussegl grond regla cunzunt ils dretgs da procedura da  las persunas pertutgadas e la posiziun da la regenza respectivamain da l'autoritad  giudiziala suprema en la procedura.  2.5. SERVETSCHS DAL CUSSEGL GROND E  PROTOCOLLAZIUN  Art.  31 Direcziun da la chanzlia 1 La chanceliera u il  chancelier sustegna il  presidi  en l'administraziun da l'uffizi,   procura  per  l'execuziun  administrativa  da  las  sessiuns  e  coordinescha  la  correspundenza cun la regenza.  Art.  32 Secretariat dal cussegl grond 1 Il secretariat dal cussegl grond ha en spezial las suandantas incumbensas: a) preparar las sessiuns; b) * manar il secretariat dals organs directivs e da las cumissiuns; c) manar il protocol en il cussegl grond; d) rediger ils conclus dal cussegl grond; e) infurmar la publicitad per incumbensa dal cussegl grond. 2 Sco partiziun da la chanzlia chantunala è il secretariat dal cussegl grond suttamess  professiunalmain als organs dal cussegl grond. * 3 La  conferenza  da  las  presidentas  e  dals  presidents  engascha  la  manadra  u  il   manader dal secretariat dal cussegl grond sco er las ulteriuras collavuraturas ed ils  ulteriurs  collavuraturs,  la  cumissiun  da  gestiun  sia  secretaria  u  ses  secretari.  La  chanceliera u il chancelier ha il dretg da far propostas. *   11     170.140    Art.  33 Ulteriurs servetschs 1 La  chanzlia  chantunala  metta  cunzunt  a  disposiziun  ils  suandants  ulteriurs  servetschs: a) servetsch da saltera u da salter per servir il cussegl grond e ses organs; b) servetsch da translaziuns; c) servetsch d'infurmaziun; d) funcziunament e mantegniment dals indrizs dad EED.  Art.  34 Redacziun 1 Conclus  dal  cussegl  grond  redigids  vegnan  sutsegnads  da  la  presidenta  u  dal  president  dal  cussegl  grond  e  da  la  chanceliera  u  dal  chancelier  u  da  lur  substituziuns.  Art.  35 Protocol da decisiuns 1 Il protocol da decisiuns da las tractativas dal cussegl grond vegn fatg per tudestg e   cuntegna: a) il num da la u dal parsura, il dumber da las commembras e dals commembers    dal  cussegl  grond  preschents  ed  ils  nums  da  las  commembras  e  dals  commembers dal cussegl grond absents;  b) ils objects da tractativa, il text cumplain da las propostas messas en votaziun  ed ils resultats da votaziuns e d'elecziuns;  c) las intervenziuns parlamentaras inoltradas; d) tut ils conclus e relaschs. 2 El  vegn  sutsegnà  da  la  presidenta  u  dal  president  e  da  la  protocollista  u  dal   protocollist. 3 En  la  segunda  sesida  suenter  questa  vegn  il  protocol  da  decisiuns  exponì  per  prender invista. Davart propostas da correctura e davart l'approvaziun formala dal  protocol da decisiuns decida la cumissiun da redacziun.  Art.  36 Protocol verbal 1 Las tractativas dal cussegl grond vegnan ultra da quai registradas sin in portatun e  nudadas en scrit en in protocol verbal. * 2 Il protocol verbal è exponì 20 dis suenter la fin da la sessiun per las commembras e  per ils commembers dal cussegl grond en il secretariat dal cussegl grond per prender  invista.  Sin  dumonda vegn tramess  in  extract  dal  protocol.  Cun l'exposiziun dal  protocol survegnan las commembras ed ils commembers da la regenza in extract dal   protocol  davart  quellas  fatschentas  ch'els  han  sez  represchentà  davant  il  cussegl  grond. 3 Davart propostas da correctura e davart l'approvaziun formala dal protocol verbal   decida la cumissiun da redacziun.  12       170.140   2.6. INDEMNISAZIUN DA LAS COMMEMBRAS E DALS  COMMEMBERS DAL CUSSEGL GROND E DA LAS  FRACZIUNS  2.6.1. Commembras e commembers dal cussegl grond  Art.  37 Schurnada 1 Las  commembras  ed  ils  commembers  dal  cussegl  grond  han  il  dretg  d'ina  schurnada da 300 francs per mintga di da lur preschientscha a sesidas. La schurnada   indemnisescha la preschientscha a sesidas sco er la lavur ch'ina commembra u in  commember dal cussegl grond impunda ordaifer la sessiun ed ordaifer las sesidas  per la preparaziun e per l'elavuraziun posteriura al domicil, al lieu da sia occupaziun  professiunala principala u en in auter lieu. * 2 La presidenta u il president dal cussegl grond survegn ultra da quai in supplement  presidial  e  da  represchentaziun  unic  da  12 000  francs,  la  vicepresidenta  u  il  vicepresident dal  cussegl grond in supplement  da represchentaziun unic da 4000  francs.  Art.  38 Indemnisaziun da pasts e da pernottaziun 1 Las commembras ed ils commembers dal cussegl grond survegnan per mintga di  da  sesida  a  Cuira  ina  indemnisaziun  da  pasts  da  60  francs  ed  en  cas  d'ina   pernottaziun ina indemnisaziun supplementara da 150 francs. 2 L'indemnisaziun da pernottaziun croda per commembras e per commembers che  abiteschan en in conturn da 25 kilometers da viadi. 3 … * 4 Sco lieu da domicil vala quella vischnanca, nua ch'ils documents da legitimaziun   èn deponids. 5 La presidenta u il president dal cussegl grond e la vicepresidenta u il vicepresident  dal cussegl grond han il dretg d'indemnisaziun da spesas effectivas che resultan ad  ella u ad el tras las obligaziuns da represchentaziun.  Art.  39 Cas spezials 1 Durant la durada da la sessiun vegnan pajadas las indemnisaziuns tenor l'artitgel 37  alinea 1 e l'artitgel 38 er per las dumengias ed ils firads. 2 Sch'ina  commembra  u  in  commember  dal  cussegl  grond vegn clamà durant  la  sessiun a sesidas cun dretg da schurnada da vart dal chantun, ma che na tutgan betg  tar il champ d'activitads dal cussegl grond, vegn pajada la schurnada mo ina giada,   en cas da schurnadas differentas per la tariffa pli auta. Questa regulaziun vala er per  l'indemnisaziun da viadi.   13     170.140    Art.  40 Indemnisaziun dals custs da viadi e dal temp da viadi 1 Per  ils  viadis  a  las  sesidas  dal  cussegl  grond  survegn  mintga  commembra  e  commember dal cussegl grond ina indemnisaziun dals custs da viadi da 70 raps per  kilometer da via per la distanza davent dal domicil al lieu da la sesida ed enavos. * 2 Ultra  da  l'indemnisaziun  dals  custs  da  viadi  tenor  l'alinea 1  survegnan  las  commembras ed ils commembers dal cussegl grond ina indemnisaziun dal temp da  viadi en la medema autezza. * 3 Tgi che viagescha sco passagiera u passagier en ina cuminanza da viadi survegn  ina indemnisaziun dal temp da viadi en l'autezza da l'indemnisaziun per kilometer  tenor l'alinea 1. *  2.6.2. Cumissiuns  Art.  41 Schurnada ed indemnisaziun da spesas 1. en general  1 Las  commembras  ed  ils  commembers  da  las  cumissiuns  dal  cussegl  grond  survegnan per lur preschientscha a sesidas, che n'han betg lieu durant la sessiun, las  medemas schurnadas, indemnisaziuns da spesas, dals custs da viadi e dal temp da  viadi sco las commembras ed ils commembers dal cussegl grond durant la sessiun.  Las presidentas ed ils presidents da las cumissiuns permanentas survegnan ultra da  quai 1000 francs per onn d'uffizi sco supplement presidial. * 2 Per  la  participaziun  a  sesidas  da  cumissiun  ordaifer  la  sessiun  importa  l'indemnisaziun  da  spesas  60  francs.  Sch'il  lieu  da  domicil  na  po  betg  vegnir   cuntanschì cun ils meds da transport publics suenter la fin da la sesida da cumissiun,   importa l'indemnisaziun da spesas 210 francs. Il medem vala sch'ina commembra u  in commember dal cussegl grond na po betg cumparair a temp ad ina sesida da   cumissiun, en cas ch'ella u el dovra ils meds da transport publics. 3 … * 4 La conferenza da las presidentas e dals presidents po conceder excepziunalmain ina  indemnisaziun supplementara a presidentas u a presidents da cumissiuns u er ad   autras commembras u ad auters commembers da cumissiuns, sch'ellas u els vegnan  engrevgiads extraordinariamain.  Art.  41a * 2. cumissiun da redacziun 1 Per lur preschientscha a las sesidas che han lieu ordaifer las sessiuns survegnan las   commembras ed ils commembers da la cumissiun da redacziun dal cussegl grond ina  schurnada da 600 francs.  14       170.140   Art.  42 3. cumissiun da gestiun * 1 Las commembras ed ils commembers da la cumissiun da gestiun ch'èn preschents   ad almain dus terzs da las sesidas d'in onn d'uffizi han ultra da quai il dretg d'in  fixum da 4000 francs per onn d'uffizi. La presidenta u il president survegn ultra da   quai 1000 francs per onn d'uffizi sco supplement presidial. 2 Areguard  l'indemnisaziun  da  spesas  e  da  viadi  tar  sesidas  è  applitgabla  la  reglamentaziun  che  vala  per  autras  cumissiuns.  Exceptadas  da  quai  èn  visitas  ocularas ed inspecziuns, per las qualas vegnan indemnisadas las spesas effectivas.  2.6.3. Fracziuns  Art.  43 Indemnisaziuns 1 Per la participaziun a sesidas da fracziun che han lieu ordaifer la sessiun vegnan  pajadas  a  las  commembras  ed  als  commembers  dal  cussegl  grond las  medemas  schurnadas, indemnisaziuns da spesas, dals custs da viadi e dal temp da viadi sco per  la  participaziun  a  sesidas  da  cumissiun  ordaifer  la  sessiun  (art.  41),  dentant  maximalmain per duas sesidas per sessiun. La presidenta u il president da la fracziun  trametta la glista da preschientscha al departament da finanzas e vischnancas. * 2 Per  sustegnair  lur  activitad  parlamentara  survegnan  las  fracziuns  ultra  da  quai  mintg'onn ina indemnisaziun da basa da 12 000 francs ed ina indemnisaziun da 500  francs  per  mintga  commembra  e  commember  da  la  fracziun.  Il  dretg  da  l'indemnisaziun da 500 francs han er quellas commembras e quels commembers dal  cussegl grond che n'appartegnan betg ad ina fracziun. *  3. Urden general da procedura  3.1. DISPOSIZIUNS GENERALAS  Art.  44 Lieu ed uras da las sesidas 1 Il cussegl grond sa raduna per ordinari en la citad da Cuira. 2 L'avantmezdi da l'emprim di da la sessiun stat per ordinari a disposiziun per sesidas   da las fracziuns. 3 Las sesidas dal cussegl grond duran per regla: a) l'avantmezdi da las 8.15 fin las 12.00; b) il suentermezdi da las 14.00 fin las 18.00. 4 Tut  tenor  la  glista  da  las  fatschentas  pon  vegnir  prolungadas  las  sesidas  dal   suentermezdi e fatgas sesidas da la saira.   15     170.140    Art.  45 Obligaziun da preschientscha 1 La preschientscha da las commembras e dals commembers dal cussegl grond vegn  registrada  al  cumenzament  da  mintga  sesida  cun  inscriver  en  la  glista  da  preschientscha. Quella vegn serrada in'ura suenter il cumenzament da la sesida. 2 Commembras e commembers dal cussegl grond che n'èn betg preschents fin alura,   perdan lur indemnisaziun da sesida, nun ch'els hajan annunzià ordavant lur absenza  tar  la  presidenta  u  tar  il  president  dal  cussegl  grond  cun  inditgar  ils  motivs.  L'indemnisaziun da sesida perda er quella u quel ch'è absent l'entir di. 3 Sch'ina commembra u in commember è frequentamain absent durant las sesidas  senza annunzia motivada, decida la conferenza da las presidentas e dals presidents  suenter avair admonì ina giada davart il dretg sin il pajament da la schurnada. En cas   da malsogna durant la sesida na scada il dretg da schurnada betg.  Art.  46 Vestgadira 1 Las commembras ed ils commembers dal cussegl grond han da purtar vestgadira  correcta a las sesidas, la quala respecta la dignitad dal parlament.  Art.  46a * Titulaziun 1 Ina giada per di da sesida vegn pronunziada ina curta titulaziun formala.  Art.  47 Publicitad e medias 1 A las audituras ed als auditurs stat averta la tribuna. Ellas ed els ston star quiets e   tralaschar mintga manifestaziun d'applaus u da dischapprovaziun. Sch'ellas ed els  n'observan betg l'admoniziun da la presidenta u dal president da star quiet, po quella   u quel laschar rumir la tribuna. 2 A las  represchentantas  ed als  represchentants  da las  medias  vegn inditgada ina   plazza  speziala.  I  n'è  betg  permess  d'entrar  en  sala  senza  la  permissiun  da  la   presidenta u dal president. 3 Fotografias e registraziuns en la sala da sesida, en ils corridors u sin la tribuna èn  permessas mo cun ina permissiun da la presidenta u dal president. 4 Igl  è  scumandà  da  distribuir  material  da  propaganda,  da  prender  cun  sai  e  da  plazzar placats e da rimnar suttascripziuns en la sala da sesida, en ils corridors u sin  la tribuna.  Art.  48 Urden dal di 1 A la fin da mintga sesida ha la presidenta u il president – uschenavant sco pussaivel  – da communitgar al cussegl grond l'urden dal di da la proxima sesida.  16       170.140   3.2. TRACTATIVA  3.2.1. Andament da la procedura  Art.  49 Entrada 1 Tar projects da leschas tracta il cussegl grond l'emprim la dumonda d'entrar en la  materia.  Sch'i  na dat naginas propostas motivadas da la regenza u – tar projects   davart propostas da prender in conclus direct e davart iniziativas parlamentaras – da  la cumissiun predeliberanta cumpetenta, po l'entrada en la materia vegnir concludida  mo cun ina maioritad da dus terzs.  Art.  50 Tractativa detagliada 1 Sch'i vegn concludì d'entrar en la materia, passa il cussegl grond a la tractativa   d'artitgel per artitgel u da part per part. Ina prelecziun n'ha per ordinari betg lieu.  Art.  51 Revegnir 1 Suenter la finiziun da la tractativa detagliada po mintga commembra e commember  proponer da revegnir a singuls artitgels u a singulas parts. Ina curta motivaziun da la   proposta da revegnir ed ina cuntraproposta è permessa; il cussegl grond decida senza  ulteriura  discussiun.  Sch'el  accepta  la  proposta,  vegnan  l'artitgel  u  la  part  en  dumonda tractads anc ina giada.  Art.  52 Segunda lectura 1 Avant la votaziun finala davart in project da lescha sto la presidenta u il president  preschentar al cussegl grond la dumonda, sch'i haja da succeder ina segunda lectura.  Ina  segunda  lectura  po  vegnir  concludida  sin  dumonda  er  tar  ordinaziuns.  Tar  projects  impurtants  examinescha la  cumissiun predeliberanta  d'uffizi  la  dumonda  d'ina segunda lectura e fa proposta al cussegl grond.  3.2.2. Propostas  Art.  53 Furma 1 Tut  las  propostas  ston  vegnir  fatgas  a  bucca  e  ston  –  sin  giavisch  –  vegnir  inoltradas en scrit a la presidenta u al president dal cussegl grond, a la presidenta u al  president da la cumissiun ed a la represchentanta u al represchentant da la regenza. 2 Propostas  impurtantas  tar  projects  da  leschas  u  d'ordinaziuns  duain  vegnir  inoltradas a la presidenta u al president da la cumissiun avant la tractativa en la  cumissiun. La proponenta u il proponent po vegnir envidà a la sesida da cumissiun  per motivar sia proposta.   17     170.140    3 Sche talas propostas vegnan fatgas durant la tractativa en il cussegl grond, po la  cumissiun pretender che quellas vegnian assegnadas ad ella per la predeliberaziun.  3.2.3. Votums  Art.  54 Discussiun 1 La presidenta u il president avra la discussiun avant mintga votaziun davart l'object  suttamess.  Avant  l'avertura  da  la  discussiun  generala  dat  ella  u  el  il  pled  a  las   rapportadras ed als rapportaders sco er a las commembras ed als commembers da la   cumissiun.  En  la  discussiun  generala  che  suonda  vegn  il  pled  surdà  en  quella  successiun, en la quala il pled è vegnì dumandà. In'excepziun da quai ha mo lieu a  favur da rapportadras u da rapportaders e da commembras u da commembers da la  regenza. 2 Sche la presidenta u il president dal cussegl grond vul sa participar a la discussiun,  surdat ella u el il presidi a la vicepresidenta u al vicepresident.  Art.  55 Obligaziun da creanza 1 Tar tut la libertad da discussiun ha la pledadra u il pledader da s'abstegnair da tuttas   expressiuns  offendentas.  In  eventual  surpassament  da  questa  prescripziun  duai  vegnir admonì immediatamain da la presidenta u dal president (clom a l'urden). 2 Sch'ina  pledadra  u  in  pledader  cuntrafa  a  l'admoniziun  da  la  presidenta  u  dal  president da pledar davart la fatschenta u sch'ella u el sa fa repetidamain culpaivel  d'ina violaziun da la creanza parlamentara, po la presidenta u il president privar ella  u el dal pled. 3 Sche  la  pledadra  u  il  pledader  protesta  cunter  la  privaziun  dal  pled,  decida  il  cussegl  grond.  En cas da renitenza e da conduita maldeschenta cuntinuada po il   cussegl grond excluder ina commembra u in commember da la sesida cun dus terzs  da las vuschs.  Art.  56 Durada dal pled 1 Cun  excepziun  da  las  referentas  e  dals  referents  da  la  cumissiun  e  da  la  represchentanta  u  dal  represchentant  da  la  regenza  na  dastga  ina  pledadra  u  in   pledader per ordinari betg discurrer pli ditg che diesch minutas e pli che duas giadas   davart il medem puntg da discussiun. 2 Sch'i  vegn  pretendì  da  finir  la  discussiun,  sto  vegnir  votà  davart  quai  senza  ulteriura discussiun. Sch'il cussegl grond approvescha quai cun ina maioritad da dus  terzs,  survegnan  il  pled  mo  anc  pledadras  e  pledaders  gia  annunziads  e  las   commembras ed ils commembers da la regenza. L'artitgel 57 resta resalvà. 3 Excepziuns da las restricziuns numnadas en l'alinea 1 po il cussegl grond concluder  cun ina maioritad da dus terzs. 4 Las disposiziuns da quest artitgel na valan betg per il tractament da recurs.  18       170.140   5 Igl è adina permess da dumandar il pled per pretender l'observaziun da l'urden da  gestiun, per far propostas davart l'urden u per respunder ad ina remartga persunala.  Art.  57 Pled final 1 Sche la discussiun è a fin, ha la referenta u il referent da la cumissiun u, sche la  discussiun n'è betg unanima, l'emprim la represchentanta u il represchentant da la   minoritad ed alura la represchentanta u il represchentant da la maioritad il dretg dal  pled final.  Art.  58 Debatta organisada 1 Sin proposta da la conferenza da las presidentas e dals presidents po il  cussegl  grond restrenscher la debatta ed ils votums per tractar ina fatschenta.  3.3. VOTAZIUNS  Art.  59 Introducziun 1 Avant la votaziun communitgescha la presidenta u il president al  cussegl grond  verbalmain las propostas fatgas ed ordinescha en tge moda ch'i duai vegnir votà.  Objecziuns cunter quai liquidescha il cussegl grond immediatamain.  Art.  60 Pliras propostas 1 Davart subpropostas da midada sto vegnir votà avant las propostas da midada e  davart questas avant las propostas principalas 2 Sch'igl èn avant maun dapli che duas propostas principalas, vegn votà a medem  temp davart quellas. Mintga commembra e mintga commember dastga votar mo per  ina  da  quellas.  Sche  naginas  da  quellas  propostas  n'han  cuntanschì  la  maioritad  absoluta da las vuschs, sto vegnir votà tgenina da quellas propostas, che ha survegnì  las pli paucas vuschs, che sto crudar. Alura vegn la medema procedura applitgada  per las propostas restantas, fin ch'ina obtegna la maioritad absoluta. 3 Tgi che ha votà per ina subproposta da midada, n'è betg obligà da votar er per la  proposta da midada; gist uschè pauc oblighescha il consentiment a la proposta da   midada d'affirmar la proposta principala.  Art.  61 Propostas cumponidas 1 Tar propostas cumponidas sto vegnir votà separadamain davart las singulas parts.   Sch'ina  dumonda  da  votaziun  po  vegnir  dividida,  ha  quai  da  succeder,  sch'ina  commembra u in commember pretenda quai.   19     170.140    Art.  62 Votaziun tar fatschentas 1. en general *  1 Durant las votaziuns ston las commembras ed ils commembers dal cussegl grond  esser en lur plazzas.  Quintar quintan mo las vuschs che vegnan dadas en l'atgna  plazza. * 2 La votaziun ha lieu avertamain e cun il sistem da votaziun electronic. Sch'il sistem  è defect ed en cas spezials po la votaziun avair lieu cun s'auzar. * 3 Las commembras ed ils commembers dal cussegl grond ston dar giu lur vusch (gea  u na) u s'abstegnair da lur vusch. * 4 En chaussas da grazia u sche 25 commembras e commembers dal cussegl grond  acceptan ina dumonda correspundenta, ha la votaziun lieu en scrit e tras scrutini. * 5 Davart propostas incontestadas na vegni betg votà. * 6 La presidenta u il  president dal cussegl grond communitgescha il  resultat  da la  votaziun. * 7 … *  Art.  62a * 2. votaziun electronica 1 Il sistem da votaziun electronic dumbra ed arcuna a chaschun da mintga votaziun  las  vuschs  dadas  sco  er  las  abstenziuns.  Il  cumportament  da  votaziun  da  las  commembras  e  dals  commembers  dal  cussegl  grond  sco  er  il  resultat  vegnan  mussads sin tavlas d'infurmaziun. 2 Ils resultats da las votaziuns vegnan arcunads sin glistas da nums. Questas glistas  da nums vegnan publitgadas sin la pagina d'internet dal chantun. *  Art.  62b * 3. votaziun cun s'auzar 1 En  cas  da  votaziuns  avertas  cun  s'auzar  erueschan  las  dumbravuschs  ed  ils  dumbravuschs ils resultats da las votaziuns ed annunzian quels a la protocollista u al  protocollist per mauns da la presidenta u dal president dal cussegl grond.  Art.  63 Decisiun da tagl 1 La presidenta u il president prenda part da la votaziun. En cas da paritad da las   vuschs decida ella u el, e quai senza resguardar sia vusch gia dada.  3.4. REPONDERAZIUN  Art.  64 Procedura 1 Conclus dal cussegl grond pon vegnir reponderads mo en la sessiun, en la quala els  en vegnids tractads.  20       170.140   2 En la reponderaziun sto vegnir entrà, sch'ella vegn concludida cun ina maioritad da  dus terzs da las votantas e dals votants. Per la votaziun davart la proposta materiala  basta la maioritad da las vuschs, sch'i n'exista naginas autras prescripziuns. 3 Tar conclus davart l'urden da gestiun basta la maioritad simpla 4 Conclus dal cussegl grond, per ils quals ina reponderaziun è exclusa tenor l'alinea  1, pon vegnir midads mo sin la via da la procedura da legislaziun ordinaria.  4. Objects da tractativa  4.1. INTERVENZIUNS PARLAMENTARAS  4.1.1. En general  Art.  65 Inoltraziun e refusaziun 1 Commembras  e  commembers  dal  cussegl  grond,  fracziuns  e  cumissiuns  pon  inoltrar intervenziuns parlamentaras a la presidenta u al president dal cussegl grond.  Questas  ston  vegnir  munidas  cun  ina  proposta  e  cun  ina  curta  motivaziun.  La  presidenta u il president dal cussegl grond las communitgescha al cussegl grond en  la medema sesida. 2 La conferenza da las presidentas e dals presidents examinescha las intervenziuns  parlamentaras inoltradas areguard la furma; ella po consultar la regenza per quest   intent. Ella las refusa, sche: a) ellas n'han betg la dretga furma; b) l'object  da  l'intervenziun  è  gia  vegnì  tractà  ina  giada  en  la  perioda  da   legislatura currenta e sch'ils fatgs n'èn betg sa midads en il fratemp; c) la dumonda na po betg esser object d'ina intervenziun. 3 Sche la refusaziun na vegn betg acceptada, decida il cussegl grond definitivamain.  Art.  66 Tractament urgent 1 Dumondas pon vegnir decleradas dal cussegl grond sco urgentas, sch'ellas vegnan  inoltradas il pli tard a la sesida d'avertura d'ina sessiun. 2 Sche l'urgenza è concludida, vegn la dumonda tractada en la medema sessiun.  4.1.2. Incumbensa  Art.  67 Tractament 1 La regenza fa in rapport en scrit e fa ina proposta tar l'incumbensa al cussegl grond  il pli tard en la segunda sessiun suenter l'inoltraziun.   21     170.140    2 La regenza po proponer d'acceptar cumplainamain u parzialmain ina incumbensa,  da la midar, stritgar u refusar. 3 Il text da l'incumbensa po vegnir midà sin dumonda or dal ravugl dal cussegl grond  u da la regenza. 4 Cun decisiun da maioritad pon las sutsegnadras ed ils sutsegnaders: a) retrair l'incumbensa fin a la terminaziun da las tractativas en il cussegl grond; b) pretender  ch'il  text  original  da  l'incumbensa  vegnia  cumpareglià  en  ina   votaziun  cun  in  text  eventualmain  midà.  Suenter  è  ina  retratga  da  l'incumbensa exclusa en quest cas.  Per  che  las  sutsegnadras  ed  ils  sutsegnaders  sa  possian  far  in'opiniun,  po  il   tractament en il cussegl grond vegnir interrut.  Art.  68 Cussegliaziun 1 Ina discussiun ha lieu mo, sch'ina incumbensa vegn cumbattida da la regenza u or  dal ravugl dal cussegl grond u sche la discussiun vegn concludida dal cussegl grond.  Confurm al senn valan en quest cas las reglas generalas davart la durada dal pled. 2 Sch'i  dat  in  connex  objectiv  cun  ina  fatschenta  pendenta,  pon  incumbensas  respundidas vegnir tractadas il medem mument. 3 Sch'ina incumbensa è exequida il mument da la tractativa en il cussegl grond, po  l'incumbensa – cun l'acceptaziun – vegnir stritgada sco ademplida. 4 A la fin da la tractativa concluda il cussegl grond, sche l'intervenziun duai vegnir  assegnada a la regenza u sch'ella duai vegnir refusada.  Art.  69 * Rapportar, stritgar e liquidar 1 La regenza preschenta a la cumissiun da gestiun mintgamai la primavaira ina glista  da  las  incumbensas  surdadas  ad  ella,  ma  betg  anc  liquidadas.  Davart  mintga  incumbensa betg anc liquidada,  ch'è  gia vegnida acceptada avant  pli  che 2 onns  avant il di da referenza da la glista, cuntegna questa glista indicaziuns davart il stadi   actual  e  davart  la  liquidaziun previsa.  En il  rom d'in  rapport  davart  la  lavur  da  finanzas  e  da  surveglianza  propona  la  cumissiun  da  gestiun  dad  eventualmain  stritgar incumbensas. Sch'in project da la regenza sa basa sin ina incumbensa, fa la   regenza la proposta d'al stritgar gia en la missiva.  4.1.3. Dumonda  Art.  70 Procedura 1 La regenza respunda las dumondas en scrit il pli tard en la segunda sessiun suenter   l'inoltraziun. 2 La  persuna  che  ha  dumandà  po  declerar  ch'ella  saja  cuntentada,  parzialmain  cuntentada u betg cuntentada da la resposta. Questa decleraziun po vegnir explitgada  en ina posiziun da maximalmain quatter minutas.  22       170.140   3 Ina discussiun ha lieu mo, sch'ella vegn concludida dal cussegl grond. Confurm al  senn valan en quest cas las reglas generalas davart la limitaziun da la durada dal  pled.  4.1.4. Ura da dumondas  Art.  71 Procedura 1 Durant mintga sessiun ha lieu in'ura da dumondas. 2 Dumondas a la regenza ston vegnir inoltradas en scrit al  secretariat  dal cussegl   grond fin il pli tard in'emna avant il cumenzament da la sessiun. Il secretariat dal   cussegl grond las trametta vinavant a la regenza. Las dumondas inoltradas vegnan  repartidas  al  cussegl  grond  al  cumenzament  da  la  sessiun.  Ina  prelecziun  en  il  cussegl grond na vegn betg fatga. * 3 La regenza respunda a bucca en la medema sessiun. Dumandar anc ina unica giada  è permess.  4.1.5. Proposta da prender in conclus direct  Art.  72 Procedura 1 Il cussegl grond decida en ina proxima sesida suenter l'inoltraziun d'ina proposta da  prender in conclus direct, sche questa duai vegnir declerada per impurtanta e sch'ina   cumissiun duai vegnir incumbensada cun la predeliberaziun. 2 Sch'ina cumissiun vegn incumbensada, fixescha il cussegl grond in termin, entaifer  il qual la cumissiun sto rapportar e far proposta. 3 Las propostas da prender in conclus direct ston vegnir assegnadas a la regenza per   prender posiziun. Il cussegl grond po fixar in termin per la posiziun da la regenza.  4.1.6. Iniziativa parlamentara  Art.  73 Inoltraziun ed acceptaziun 1 Iniziativas parlamentaras vegnan inoltradas en scrit. 2 Ellas ston vegnir munidas cun ina motivaziun e vegnan rendidas enconuschentas a  tut las commembras ed a tut ils commembers dal cussegl grond suenter l'inoltraziun. 3 Suenter avair consultà la regenza refusa la conferenza da las presidentas e dals   presidents ina iniziativa parlamentara, sche: a) quella sa referescha ad in object ch'è gia pendent sco fatschenta dal cussegl    grond; b) l'object vegn preparà da la regenza sco project e preschentà entaifer in mez   onn al cussegl grond.   23     170.140    4 Sche la refusaziun na vegn betg acceptada, decida il cussegl grond definitivamain. 5 Suenter la tractativa eruescha la presidenta u il  president dal cussegl grond tras  votaziun, sche l'iniziativa parlamentara vegn declerada sco relevanta da la maioritad  da las commembras e dals commembers dal cussegl grond ch'èn preschents. Sche  quai è il cas, vegn l'iniziativa assegnada ad ina cumissiun per la predeliberaziun. *  Art.  74 Predeliberaziun en la cumissiun 1 La cumissiun: a) tracta il sboz inoltrà. Ella po proponer midadas u sbozzar ina cuntraproposta; b) po clamar il departament cumpetent per cooperar tar la preparaziun, però resta   la regenza libra per sia posiziun; c) suttametta il resultat da sias tractativas a la regenza ed eventualmain a circuls    interessads, per che quels possian prender posiziun; d) assegna la fatschenta fin il pli tard dus onns suenter l'inoltraziun cun in rapport   ed ina proposta al cussegl grond.  Art.  75 Tractament en il cussegl grond 1 Il cussegl grond tracta il sboz e las propostas da la cumissiun sco in project da la  regenza.  4.2. ELECZIUNS  Art.  76 Preparaziun da las elecziuns 1 La conferenza da las presidentas e dals presidents fa ils scleriments necessaris per   occupar ils uffizis tenor l'artitgel 36 cifras 3 e 4 da la constituziun chantunala1). 2 Propostas ston per regla vegnir inoltradas en scrit a la conferenza fin il pli tard dus  mais avant l'elecziun. Sco documents ston vegnir agiuntads in curs da la vita da la  persuna che candidescha sco er indicaziuns davart la scolaziun, davart la professiun  e davart la qualificaziun specifica per l'uffizi che sto vegnir occupà. 3 La conferenza da las presidentas e dals presidents è obligada da far in maletg da las   pretensiuns da l'uffizi che sto vegnir occupà sco er da la persuna da las candidatas e   dals candidats cun far sezza retschertgas, interrogaziuns e cun procurar documents. 4 Avant  las  elecziuns  declera  ina  pledadra  u  in  pledader  da  la  conferenza  en  il   plenum il resultat da l'examinaziun senza far recumandaziuns per l'elecziun.  Art.  77 Maioritad valaivla 1 L'elecziun succeda tenor il princip da la maioritad absoluta.  1) DG 110.100  24    https://www.gr-lex.gr.ch/data/110.100/rm    170.140   2 Sche la maioritad absoluta na vegn cuntanschida da naginas candidatas u da nagins  candidats u sch'ella vegn cuntanschida da damain candidatas u candidats che quai   ch'i ston vegnir elegids, ha lieu in segund scrutini liber. En quel decida la maioritad  relativa. 3 En cas da paritad da las vuschs eruescha la presidenta u il president dal cussegl  grond la persuna elegida cun trair la sort.  Art.  78 Elecziun 1 Las commembras ed ils  commembers  dal  cussegl  grond ston emplenir  sezs  ils  cedels  electorals  e  surdar  quels  persunalmain  a  las  dumbravuschs  u  als  dumbravuschs.  Art.  79 Pliras elecziuns 1 Sch'i  vegnan  fatgas  differentas  elecziuns  il  medem  mument  e  sch'i  n'èn  betg   proponids  dapli  candidatas  e  dapli  candidats  che  quai  ch'i  ston  vegnir  occupads  mandats, fa il cussegl grond las elecziuns en in act electoral. 2 Ils  cedels  electorals  per las  elecziuns che ston vegnir  fatgas il  medem mument  vegnan distribuids e rimnads communablamain. 3 La calculaziun da la maioritad absoluta succeda separadamain per mintga elecziun.  Art.  80 Dretg applitgabel 1 Dumondas che n'èn betg regladas en l'urden da gestiun dal cussegl grond vegnan  giuditgadas confurm al senn tenor las  disposiziuns da la  lescha davart  ils  dretgs   politics en il chantun Grischun1).  Art.  81 Dumbravuschs e communicaziun dals resultats 1 La conferenza da las presidentas e dals presidents engascha dumbravuschs spezials  per eruir ils resultats da las elecziuns. 2 L'elecziun respectivamain la reelecziun sto vegnir communitgada a las persunas  elegidas en scrit, premess ch'ellas u els na sajan betg commembras u commembers  da la regenza u dal cussegl grond.  4.3. SARAMENTAZIUN, EMPERMISCHUN D'UFFIZI  Art.  82 Commembras e commembers da la regenza 1 Davant il cussegl grond radunà fa la presidenta u il president dal cussegl grond la   saramentaziun u l'empermischun d'uffizi da las commembras e dals commembers da  la regenza nov elegids.  1) DG 150.100   25   https://www.gr-lex.gr.ch/data/150.100/rm   170.140    2 Il cuntegn dal sarament sa cloma: "Vus, sco commembra elegida /  commember  elegì da la regenza, engirais avant Dieu d'ademplir tut las incumbensas da Voss uffizi  tenor meglier savair e pudair". Ils pleds dal sarament: "Jau engir". 3 Il  cuntegn  da  l'empermischun  sa  cloma:  "Vus,  sco  commembras  elegidas  respectivamain commembers elegids da la regenza, empermettais d'ademplir tut las   obligaziuns  da  Voss  uffizi  tenor  meglier  savair  e  pudair".  Ils  pleds  da  l'empermischun: "Jau empermet".  Art.  83 Presidentas e presidents da las dretgiras 1 Las  presidentas  u  ils  presidents  da  la  dretgira  chantunala  e  da  la  dretgira   administrativa fan il sarament prescrit u l'empermischun prescritta davant il cussegl  grond.  Art.  84 Excepziuns 1 Sch'ina commembra u in commember da las autoritads che sto far ses sarament u   sia empermischun davant il cussegl grond na po betg arrivar, vegn la presidenta u il   president dal cussegl grond a far la saramentaziun u l'empermischun d'uffizi davant   questa autoritad tar l'entrada en uffizi.  5. Disposiziuns finalas  Art.  85 Aboliziun dal dretg vertent 1 Cun l'entrada  en vigur  da quest  urden  da gestiun  vegnan abolids  ils  suandants  relaschs: 1. urden da gestiun dal cussegl grond dals 29 da matg 19561); 2. ordinaziun davart  l'indemnisaziun dals  commembers  e  da las  fracziuns dal   cussegl grond dals 31 da matg 19722); 3. reglament per la cumissiun da gestiun dal cussegl grond dals 26 da settember   19943); 4. reglament  per  la  cumissiun  da  giustia  dal  cussegl  grond  dals  5  d'october    19984).  Art.  86 Entrada en vigur 1 Quest urden da gestiun entra en vigur il medem mument sco la lescha davart il  cussegl grond5).  1) vDG 67; CUL 1967, 358, CUL 1971, 12, CUL 1972, 6 e 116 sco er ulteriuras midadas tenor  il register da la CUL  2) CUL 1972, 136, CUL 1974, 658 ed ulteriuras midadas tenor il register da la CUL 3) CUL 1994, 3205 4) FUC 2000, 658 e CUL 2003, 1490 5) DG 170.100  26    https://www.gr-lex.gr.ch/data/170.100/rm    170.140   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-12-2005 01-08-2006 relasch emprima versiun - 07-03-2006 01-01-2007 Art. 22 al. 4, a) aboliziun - 31-08-2006 01-01-2008 Art. 11 al. 4, u) midada 2007, 1043 17-10-2006 01-05-2007 Art. 22 al. 2, c) midada - 29-05-2007 01-01-2008 Art. 24 midada dal titel - 29-05-2007 01-01-2008 Art. 32 al. 1, b) midada - 29-05-2007 01-01-2008 Art. 32 al. 2 midada - 29-05-2007 01-01-2008 Art. 32 al. 3 integraziun - 16-06-2010 01-01-2011 Art. 26 al. 6 midada 2010, 4820 19-10-2011 01-12-2012 Art. 22 al. 3, b) midada - 19-10-2011 01-12-2012 Art. 22 al. 3, e) aboliziun - 18-04-2012 01-08-2012 Art. 11 al. 4, i) midada - 18-04-2012 01-08-2012 Art. 36 al. 1 midada - 18-04-2012 01-08-2012 Art. 38 al. 3 aboliziun - 18-04-2012 01-08-2012 Art. 41a integraziun - 18-04-2012 01-08-2012 Art. 42 midada dal titel - 18-04-2012 01-08-2012 Art. 62 midada dal titel - 18-04-2012 01-08-2012 Art. 62 al. 1 midada - 18-04-2012 01-08-2012 Art. 62 al. 2 midada - 18-04-2012 01-08-2012 Art. 62 al. 3 midada - 18-04-2012 01-08-2012 Art. 62 al. 4 midada - 18-04-2012 01-08-2012 Art. 62 al. 5 midada - 18-04-2012 01-08-2012 Art. 62 al. 6 integraziun - 18-04-2012 01-08-2012 Art. 62 al. 7 aboliziun - 18-04-2012 01-08-2012 Art. 62a integraziun - 18-04-2012 01-08-2012 Art. 62b integraziun - 18-04-2012 01-08-2012 Art. 73 al. 5 midada - 23-04-2013 01-06-2013 Art. 26 al. 4 midada - 23-04-2013 01-06-2013 Art. 46a integraziun - 23-04-2013 01-06-2013 Art. 69 revisiun totala - 23-04-2013 01-06-2013 Art. 71 al. 2 midada - 12-06-2014 01-08-2014 Art. 40 al. 3 integraziun - 12-06-2014 01-08-2014 Art. 41 al. 1 midada - 12-06-2014 01-08-2014 Art. 41 al. 3 aboliziun - 12-06-2014 01-08-2014 Art. 43 al. 1 midada - 13-01-2015 01-01-2016 Art. 3 al. 1 midada 2015-002 11-02-2015 01-04-2015 Art. 62a al. 2 midada 2015-014 19-04-2016 01-11-2016 Art. 16 al. 1 midada 2016-020 19-10-2016 01-11-2016 Art. 40 al. 1 midada 2016-024 19-10-2016 01-11-2016 Art. 40 al. 2 midada 2016-024 19-10-2016 01-11-2016 Art. 40 al. 3 midada 2016-024 04-12-2018 01-01-2018 Art. 37 al. 1 midada 2018-018 30-08-2019 01-08-2019 Art. 43 al. 2 midada 2019-020   27     170.140    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-12-2005 01-08-2006 emprima versiun - Art. 3 al. 1 13-01-2015 01-01-2016 midada 2015-002 Art. 11 al. 4, i) 18-04-2012 01-08-2012 midada - Art. 11 al. 4, u) 31-08-2006 01-01-2008 midada 2007, 1043 Art. 16 al. 1 19-04-2016 01-11-2016 midada 2016-020 Art. 22 al. 2, c) 17-10-2006 01-05-2007 midada - Art. 22 al. 3, b) 19-10-2011 01-12-2012 midada - Art. 22 al. 3, e) 19-10-2011 01-12-2012 aboliziun - Art. 22 al. 4, a) 07-03-2006 01-01-2007 aboliziun - Art. 24 29-05-2007 01-01-2008 midada dal titel - Art. 26 al. 4 23-04-2013 01-06-2013 midada - Art. 26 al. 6 16-06-2010 01-01-2011 midada 2010, 4820 Art. 32 al. 1, b) 29-05-2007 01-01-2008 midada - Art. 32 al. 2 29-05-2007 01-01-2008 midada - Art. 32 al. 3 29-05-2007 01-01-2008 integraziun - Art. 36 al. 1 18-04-2012 01-08-2012 midada - Art. 37 al. 1 04-12-2018 01-01-2018 midada 2018-018 Art. 38 al. 3 18-04-2012 01-08-2012 aboliziun - Art. 40 al. 1 19-10-2016 01-11-2016 midada 2016-024 Art. 40 al. 2 19-10-2016 01-11-2016 midada 2016-024 Art. 40 al. 3 12-06-2014 01-08-2014 integraziun - Art. 40 al. 3 19-10-2016 01-11-2016 midada 2016-024 Art. 41 al. 1 12-06-2014 01-08-2014 midada - Art. 41 al. 3 12-06-2014 01-08-2014 aboliziun - Art. 41a 18-04-2012 01-08-2012 integraziun - Art. 42 18-04-2012 01-08-2012 midada dal titel - Art. 43 al. 1 12-06-2014 01-08-2014 midada - Art. 43 al. 2 30-08-2019 01-08-2019 midada 2019-020 Art. 46a 23-04-2013 01-06-2013 integraziun - Art. 62 18-04-2012 01-08-2012 midada dal titel - Art. 62 al. 1 18-04-2012 01-08-2012 midada - Art. 62 al. 2 18-04-2012 01-08-2012 midada - Art. 62 al. 3 18-04-2012 01-08-2012 midada - Art. 62 al. 4 18-04-2012 01-08-2012 midada - Art. 62 al. 5 18-04-2012 01-08-2012 midada - Art. 62 al. 6 18-04-2012 01-08-2012 integraziun - Art. 62 al. 7 18-04-2012 01-08-2012 aboliziun - Art. 62a 18-04-2012 01-08-2012 integraziun - Art. 62a al. 2 11-02-2015 01-04-2015 midada 2015-014 Art. 62b 18-04-2012 01-08-2012 integraziun - Art. 69 23-04-2013 01-06-2013 revisiun totala - Art. 71 al. 2 23-04-2013 01-06-2013 midada - Art. 73 al. 5 18-04-2012 01-08-2012 midada -  28     	1. En general 	Art. 1 Sessiuns 1. dumber e durada 	Art. 2 2. desister e spustar 	Art. 3 3. nunparticipaziun 	Art. 4 4. consegna dals documents 	Art. 5 5. avertura 	Art. 6 Procedura electorala dal presidi dal cussegl grond 	Art. 7 Saramentaziun ed empermischun d'uffizi 	Art. 8 Festa da la presidenta u dal president dal cussegl grond  	2. Organisaziun 	2.1. Presidi 	Art. 9 Cumpetenzas 	Art. 10 Dumbravuschs  	2.2. Conferenza da las presidentas e dals presidents 	Art. 11 Organisaziun, procedura e cumpetenzas  	2.3. Fracziuns 	Art. 12 Constituziun  	2.4. Cumissiuns 	2.4.1. En general 	Art. 13 Convocaziun ed organisaziun 	Art. 14 Abilitad da decider e votaziuns 	Art. 15 Secretariat e protocol 	Art. 16 Publicitad ed infurmaziun 	Art. 17 Cooperaziun da la regenza 	Art. 18 Rapport  	2.4.2. Cumissiuns permanentas 	Art. 19 Nominaziun e geners 	Art. 20 Incumbensas 	Art. 21 Cumissiun per politica da stadi e strategia 	Art. 22 Cumissiun da gestiun 1. grondezza, incumbensas e cumpetenzas 	Art. 23 2. criteris da controlla 	Art. 24 3. controlla chantunala da finanzas * 	Art. 25 4. rapport e protocols 	Art. 26 Cumissiun per giustia e segirezza 1. grondezza, incumbensas e cumpetenzas 	Art. 27 2. rapport e protocols 	Art. 28 Cumissiun da redacziun  	2.4.3. Cumissiuns temporaras 	Art. 29 Cumissiuns predeliberantas 	Art. 30 Cumissiun d'inquisiziun parlamentara   	2.5. Servetschs dal cussegl grond e protocollaziun 	Art. 31 Direcziun da la chanzlia 	Art. 32 Secretariat dal cussegl grond 	Art. 33 Ulteriurs servetschs 	Art. 34 Redacziun 	Art. 35 Protocol da decisiuns 	Art. 36 Protocol verbal  	2.6. Indemnisaziun da las commembras e dals commembers dal cussegl grond e da las fracziuns 	2.6.1. Commembras e commembers dal cussegl grond 	Art. 37 Schurnada 	Art. 38 Indemnisaziun da pasts e da pernottaziun 	Art. 39 Cas spezials 	Art. 40 Indemnisaziun dals custs da viadi e dal temp da viadi  	2.6.2. Cumissiuns 	Art. 41 Schurnada ed indemnisaziun da spesas 1. en general 	Art. 41a * 2. cumissiun da redacziun 	Art. 42 3. cumissiun da gestiun *  	2.6.3. Fracziuns 	Art. 43 Indemnisaziuns    	3. Urden general da procedura 	3.1. Disposiziuns generalas 	Art. 44 Lieu ed uras da las sesidas 	Art. 45 Obligaziun da preschientscha 	Art. 46 Vestgadira 	Art. 46a * Titulaziun 	Art. 47 Publicitad e medias 	Art. 48 Urden dal di  	3.2. Tractativa 	3.2.1. Andament da la procedura 	Art. 49 Entrada 	Art. 50 Tractativa detagliada 	Art. 51 Revegnir 	Art. 52 Segunda lectura  	3.2.2. Propostas 	Art. 53 Furma  	3.2.3. Votums 	Art. 54 Discussiun 	Art. 55 Obligaziun da creanza 	Art. 56 Durada dal pled 	Art. 57 Pled final 	Art. 58 Debatta organisada   	3.3. Votaziuns 	Art. 59 Introducziun 	Art. 60 Pliras propostas 	Art. 61 Propostas cumponidas 	Art. 62 Votaziun tar fatschentas 1. en general * 	Art. 62a * 2. votaziun electronica 	Art. 62b * 3. votaziun cun s'auzar 	Art. 63 Decisiun da tagl  	3.4. Reponderaziun 	Art. 64 Procedura   	4. Objects da tractativa 	4.1. Intervenziuns parlamentaras 	4.1.1. En general 	Art. 65 Inoltraziun e refusaziun 	Art. 66 Tractament urgent  	4.1.2. Incumbensa 	Art. 67 Tractament 	Art. 68 Cussegliaziun 	Art. 69 * Rapportar, stritgar e liquidar  	4.1.3. Dumonda 	Art. 70 Procedura  	4.1.4. Ura da dumondas 	Art. 71 Procedura  	4.1.5. Proposta da prender in conclus direct 	Art. 72 Procedura  	4.1.6. Iniziativa parlamentara 	Art. 73 Inoltraziun ed acceptaziun 	Art. 74 Predeliberaziun en la cumissiun 	Art. 75 Tractament en il cussegl grond   	4.2. Elecziuns 	Art. 76 Preparaziun da las elecziuns 	Art. 77 Maioritad valaivla 	Art. 78 Elecziun 	Art. 79 Pliras elecziuns 	Art. 80 Dretg applitgabel 	Art. 81 Dumbravuschs e communicaziun dals resultats  	4.3. Saramentaziun, empermischun d'uffizi 	Art. 82 Commembras e commembers da la regenza 	Art. 83 Presidentas e presidents da las dretgiras 	Art. 84 Excepziuns   	5. Disposiziuns finalas 	Art. 85 Aboliziun dal dretg vertent 	Art. 86 Entrada en vigur   		2021-06-23T09:01:19+0200 	"7001 Chur" 	"Gesetzessammlung Kanton Graubünden"